شەفەق نیوز/ سەرچەویگ ئەمنی لە بەسرە باشوور عراق، ئمڕوو چوارشەممە، خەوەردا لە ئاگر کەفتن لەناو ماڵیگ لە ناوراس پارێزگاگە کۆتایی وە ژیان مناڵ بۊچگیگ  هاورد.
سەرچەوەگە وە ئاژانس شەفەق نیوزوت: ئاگرەگە، شەوەکی ئمڕوو، لە ناو ماڵیگ لە ناوچەی مەعقل سەر وە پارێزگای بەسرە کەفتیە و هەر وە ئەو هووکارە دۊیت  6 ساڵانیگ گیان لە دەست دایە و داڵگ و دوو خوەشگەگەی زەخمداربۊین.
ماشین فریاگوزاری زەخمدارەیلە ئەرا خەسخانەیگ نزیک کلکردیە ، و تەرم مناڵەگە رەساننە بەش دادوەری، سەرچەوەگە وتیش  لێکۆڵینەوە لە رووداوەگە وازکریایە.
